CELEX: 62017TN0479
Language: sl
Date: 2017-08-02 00:00:00
Title: Zadeva T-479/17: Tožba, vložena 2. avgusta 2017 – PO/SEAE

16.10.2017   
            
            
               SL
            
            
               Uradni list Evropske unije
            
            
               C 347/35
            
         Tožba, vložena 2. avgusta 2017 – PO/SEAE
   (Zadeva T-479/17)
   (2017/C 347/44)
   Jezik postopka: francoščina
   
      Stranki
   
   
      Tožeča stranka: PO (zastopnika: N. de Montigny in J.-N. Louis, odvetnika)
   
      Tožena stranka: Evropska služba za zunanje delovanje
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               ugotovi in določi, da se
               
                           —
                        
                        
                           obračunski list z dne 10. novembra 2016, ki ji ga je poslala kadrovska služba ESZD, in po potrebi elektronsko sporočilo z dne 24. oktobra 2016, s katerim jo je ta služba obvestila, da nima pravice do povračila stroškov šolanja za svoja otroka prek gornje meje, določene v členu 15 Priloge X h Kadrovskim predpisom, ker je v postopku prekvalificiranja in
                        
                     
                           —
                        
                        
                           če je potrebno, izrecen zavrnilni odgovor na njen ugovor z dne 16. maja 2017
                        
                     
                           —
                        
                        
                           razglasijo za nične;
                        
                     
         
               —
            
            
               toženi stranki naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri razloge.
   
               1.
            
            
               Prvi tožbeni razlog: ugovor nezakonitosti, ker obračunski list z dne 10. novembra 2016 (v nadaljevanju: izpodbijana posamična odločba), obvestilo z dne 15. aprila 2016 in obvestilo z dne 22. septembra 2016, na katerih temelji izpodbijana posamična odločba, ter Smernice kršijo Kadrovske predpise za uradnike Evropske unije (v nadaljevanju: Kadrovski predpisi) in njihovo Prilogo X.
            
         
               2.
            
            
               Drugi tožbeni razlog: ugovor nezakonitosti, ker navedeni obvestili, na katerih temelji izpodbijana posamična odločba, kršita Smernice.
            
         
               3.
            
            
               Tretji tožbeni razlog: nezakonitost izpodbijane posamične odločbe zaradi:
               
                           —
                        
                        
                           kršitve načel predvidevanja, legitimnega pričakovanja in pravne varnosti ter kršitev načela dobrega upravljanja in že pridobljenih pravic;
                        
                     
                           —
                        
                        
                           kršitev pravice do družinskega življenja in pravice do izobraževanja;
                        
                     
                           —
                        
                        
                           kršitev načel enakega obravnavanja in prepovedi diskriminacije;
                        
                     
                           —
                        
                        
                           neobstoj tehtanja med interesi in spoštovanjem načela sorazmernosti pri sprejetem ukrepu.